Den hvite eskadron

Den hvite eskadron (italiensk: Lo squadrone bianco) er en italiensk krigsfilm fra 1936 regissert av Augusto Genina. 

 Handling 
Filmen skildrer kavaleriløytnanten Mario Ludovici (Fosco Giachetti) som forlater Italia på grunn av ulykkelig kjærlighet og drar til Afrika for å forsvare italienske besittelser der. Han anses veik og upatriotisk av sine medsoldater, men etter hard strid mot berberske opprørere, hvor Ludovici kommer seirende ut, beviser han sin tapperhet og finner igjen sin indre styrke. Til slutt bestemmer han seg for å bli i Afrika og dedikere seg til kampen for å bevare det Italienske imperiet, på tross av at hans elskede Cristiana lover å ta ham tilbake.

 Om filmen 
Den hvite eskadron ble produsert under den andre italiensk-abessinske krig som en propagandafilm for Mussolinis fascistregime. Den vant førstepremien (Mussolini Coppa) for beste italienske film under Filmfestivalen i Venezia i 1936.

 Mottakelse 
Stavanger Aftenblads kritiker likte Den hvite eskadron og nevner spesielt at «de italienske skuespillerne ser glimrende ut», at Fosco Giachetti er «en behersket, sympatisk skuespiller» og at «Fulvia Lanzi av utseende kan måle seg med Isa Miranda». 

Konklusjonen er at «Filmen antagelig er et ledd i det program Mussolini har fremsatt om en forherligelse i levende bilder av militærmakten i Italia. Propagandaen tar dog på intet punkt makten fra handlingen».Stavanger aftenblad, 30. mars 1938, s. 9

Da filmen ble vist i Storbritannia mottok den positiv omtale fra Det britiske fascistparitet.Gottlieb, Julie V., and Linehan, Thomas P. 2004. The Culture of Fascism: Visions of the Far Right in Britain. I.B. Tauris. ISBN 1-86064-799-5. p. 39.

 Referanser 

 Eksterne lenker 


Kategori:Italienske dramafilmer
Kategori:Italienske krigsfilmer
Kategori:Sort-hvitt-filmer
Kategori:Italienskspråklige filmer
Kategori:Filmer fra 1936
Kategori:Propagandafilmer